EkBass/fiwiki-20250220-pages-articles huggingface dataset:
Peter Seisenbacher

Peter Seisenbacher (s. 25. maaliskuuta 1960 Wien) on itävaltalainen judoka. Hän on eräs lajinsa menestyneimmistä kilpailijoista. Seisenbacher voitti 86 kilogramman sarjan olympiakultaa 1984 Los Angelesin kisoissa ja puolusti menestyksekkäästi kultamitaliaan neljä vuotta myöhemmin Soulin kisoissa ensimmäisenä judokana yhdessä Hitoshi Saiton kanssa. Seisenbacher voitti kultaa myös 1985 Soulin MM-kisoissa ja 1986 Belgradin EM-kisoissa. EM-hopeaa hän saavutti 86-kiloisissa vuosina 1980 ja 1983 sekä avoimessa painoluokassa vuonna 1986. EM-pronssia hän saavutti 86-kiloisissa vuosina 1984, 1985, 1987 ja 1988. == Tuomio törkeästä seksuaalisesta hyväksikäytöstä == Wienin aluetuomioistuin tuomitsi hänet joulukuussa 2019 viiden vuoden vankeusrangaistukseen törkeästä alaikäisen seksuaalisesta hyväksikäytöstä, alaikäisen seksuaalisesta hyväksikäytöstä ja valta-aseman väärinkäytöstä. Hän valitti tuomiosta, mutta Wienin korkein oikeus päätöksellään 11. huhtikuuta 2020 säilytti tuomion. Hän oli käyttänyt hyväkseen kahta valmennuksessaan ollutta tyttöä. Hyväksikäytöt tapahtuivat Wienissä 1990-luvun lopussa ja 2000-luvun alussa. Toinen tytöistä oli hyväksikäytön alkaessa vasta 9-vuotias. Hyväksikäyttö kesti viisi vuotta. Toinen uhreista oli tapahtumien aikaan 13-vuotias. Tapahtumia alettiin tutkia vuonna 2014. Oikeudenkäynnin oli määrä alkaa joulukuussa 2016, mutta Seisenbacher ei koskaan saapunut paikalle. Hän pakeni maasta, ja hänet etsintäkuulutettiin. Seuraavat havainnot karkumatkalla olleesta Seisenbacherista saatiin 2017, kun mies nähtiin Georgiassa. Seisenbacher jatkoi pakomatkaansa Ukrainaan, jossa viranomaiset luovuttivat hänet takaisin Itävaltaan vuoden 2019 syyskuussa. ==Lähteet== *http://www.sports-eference.com/olympics/athletes/se/peter-seisenbacher-1.html *http://www.realjudo.net/legends_seisenbacher.htm *http://www.judoinside.com/judoka/5694 ===Viitteet=== Luokka:Itävaltalaiset judokat Luokka:Itävaltalaiset olympiavoittajat Luokka:Vuonna 1960 syntyneet Luokka:Elävät henkilöt
Marco De Nicolo

Marco De Nicolo (s. 30. syyskuuta 1976 Legnano) on italialainen kivääriampuja. De Nicolo on saavuttanut MM-kilpailuissa hopeaa 10 metrin ilmakiväärissä ja kaksi pronssia 50 metrin pienoiskiväärin makuussa. Olympialaisissa hän on edustanut maataan Sydneyssä 2000, Ateenassa 2004 ja Pekingissä 2008. Parhaimmallaan De Nicolo on ollut viides 50 m pienoiskiväärin makuussa Ateenassa 2004. ==Lähteet== * * * * Luokka:Italialaiset ampujat Luokka:Vuonna 1976 syntyneet Luokka:Elävät henkilöt
Ostaškovin piiri

Ostaškovin piiri () on paikallinen itsehallintoalue Tverin alueen luoteisosassa Venäjällä. Vuonna 1929 perustetun piirin pinta-ala on 3 202 neliökilometriä. Asukkaita on 25 300 henkeä (vuonna 2009). Piirin hallinnollinen keskus on Ostaškovin kaupunki. Lisäksi siihen kuuluu 11 maalaiskuntaa: * Botovskoje (ven. Ботовское; keskuspaikka Zaborje, ven. Заборье) * Hitino (ven. Хитино) * Mošenka (ven. Мошенка) * Sigovka (ven. Сиговка) * Soroga (ven. Сорога) * Štšutšje (ven. Щучье) * Svapuštše (ven. Свапуще) * Svjatoje (ven. Святое) * Zalutšje (ven. Залучье) * Zamošje (ven. Замошье) * Ždanovo (ven. Жданово) Seudulla on paljon järviä, joista suurin on Seliger. Piirin kautta kulkee Bologojen ja Velikije Lukin välinen rautatie. Ostaškovin kaupunki ja Seligerin rannat ovat suosittu matkailukohde. Seligerin Gordomlja-saarella sijaitsee suljettu taajama Solnetšnyi, joka muodostaa erillisen hallintoalueen. ==Lähteet== ==Aiheesta muualla== * Ostaškovin piirin sivusto * Ostaškovin piiri Tverin alue -tietosanakirjassa *
Valon tanssi

Valon tanssi () on toiseksi ilmestynyt romaani Terry Pratchettin Kiekkomaailma-sarjassa. == Juoni == Velho Rincewind on pudonnut maailman reunalta ja tulee taianomaisen kirjan, Octavon, pelastamaksi. Samaan aikaan velhot Ankh-Morporkin Näkymättömässä Yliopistossa saavat selville, että maailma on tuhoutuva ellei kahdeksaa mahtavinta loitsua lueta, niin ikään Octavosta. Kiekkomaailmaa kantava kilpikonna Suuri Kaksonen on asettanut itselleen uuden kurssin kohti salaperäistä punaista tähteä, eikä maailmaa pelastavia loitsuja voida lausua, jos Rincewindin pään sisään jäänyttä loitsua ei saada ajoissa paikalleen. == Aiheesta muualla == * xihalife.com Luokka:Kiekkomaailma-kirjat Luokka:Vuoden 1986 kirjat
Da REAList

__NOTOC__ Da REAList on rap -artisti Pliesin kolmas studioalbumi. Albumi julkaistiin 16. joulukuuta 2008. Albumi julkaistiin melko nopeasti, sillä Pliesin edellinen albumi Definition of Real julkaistiin vain kuusi kuukautta enemmin. == Kappaleet == # Kappale Tuottaja(t) Vieraileva(t) artisti(t) Aika 1 Me & My Goons BC of Necronam 4:07 2 Fuck U Gon Do Bout It Trae Coner 3:17 3 Gotta Be BC of Necronam/Nightrydas 4:21 4 Want It, Need It J. R. Rotem Ashanti 3:50 5 Plenty Money Drumma Boy 3:54 6 Family Straight DJ Infamous, Laurent "Slick" Cohen 3:45 7 Make a Movie DVS 3:12 8 2nd Chance Bryan Tyson 5:05 9 Spend the Night Ke'Noe, Young Kwon 3:36 10 Heard of Me DVS, Just Blaze 3:53 11 All Black Bryan Tyson 4:14 12 Street Light C. "Tricky" Stewart, Hi-Tek Sean Garrett 3:38 13 I Chase Paper Drumma Boy, J. Frazier Jr. 4:12 14 Pants Hang Low Mannie Fresh 3:51 15 Co-Defendant T-Minus 4:27 16 Put It on Ya No I.D. Chris J 4:17 17 Gon Do (Circuit City bonus track) BC of Necronam 2:05 18 Can't Cry (Circuit City bonus track) DVS 3:04 == Arvostelut == * About.com: negatiivinen About.com: Album review * Allmusic: Allmusic review * Rolling Stone: Rolling Stone: Album review == Listasijoitukset == Lista (2008)Plies – daRealist. aCharts. Accessed September 29, 2008. European Top 100 Albums – DaRealist. Billboard. Accessed October 7, 2008.Albums : Top 100 – 16 September, 2008 (for the Week Ending 20 December, 2008). Canoe – Jam! Music. Accessed September 21, 2008.. Lista sijoitus Australian Albums Chart 39 UK Albums Chart 41 U.S. Billboard 200 14 U.S. Billboard Top R&B;/Hip-Hop Albums 16 U.S. Billboard Top Rap Albums 1 == Lähteet == Luokka:Pliesin albumit Luokka:Vuoden 2008 albumit
Netanjahu

Netanjahu on sukunimi, joka on muun muassa seuraavilla henkilöillä: *Benjamin Netanjahu (s. 1949), Israelin pääministeri 1996–1999 ja 2009–2021, ulkoministeri 2002–2003 ja valtiovarainministeri 2003–2005 *Benzion Netanjahu (1910–2012), israelilainen historioitsija, tietokirjailija, orientalisti, sionisti ja professori, Benjamin Netanjahun isä
Kašinin piiri

Kašinin piiri () on paikallinen itsehallintoalue Tverin alueen kaakkoisosassa Venäjällä. Vuonna 1929 perustetun piirin pinta-ala on 1 972 neliökilometriä. Asukkaita on 26 800 henkeä (vuonna 2009). Piirin hallinnollinen keskus on Kašinin kaupunki. Lisäksi siihen kuuluu 11 maalaiskuntaa: * Barykovo (ven. Барыково) * Bulatovo (ven. Булатово) * Davydovo (ven. Давыдово) * Farafonovka (ven. Фарафоновка) * Karabuzino (ven. Карабузино) * Pestrikovo (ven. Пестриково) * Pisjakovka (ven. Письяковка) * Šepeli (ven. Шепели) * Slavkovo (ven. Славково) * Unitsy (ven. Уницы) * Verhnjaja Troitsa (ven. Верхняя Троица) Piirin kautta kulkee Moskovan, Sonkovon ja Pietarin välinen rautatie. Maatalous on keskittynyt pellavan viljelyyn. Kašinin kaupunki oli keskiajalla itsenäisen ruhtinaskunnan keskus. Nykyään siellä on mm. elintarviketeollisuutta ja kylpylä. ==Lähteet== ==Aiheesta muualla== * Kašinin kaupungin ja piirin sivusto * Kašinin piiri Tverin alue -tietosanakirjassa *
Helsingin yliopiston koulutus- ja kehittämispalvelut HY+

HY+ Oy (Helsingin yliopiston koulutus- ja kehittämispalvelut) on Helsingin yliopiston omistama, täydennyskoulutukseen ja kehittämispalveluihin keskittyvä yhtiö. Yhtiö oli aiemmin Helsingin yliopiston erillislaitos nimeltään Koulutus- ja kehittämiskeskus Palmenia (sittemmin Helsingin yliopiston koulutus- ja kehittämispalvelut). HY+ tarjoaa täydennyskoulutusta sekä muita koulutus- ja kehittämispalveluita Helsingin yliopiston tieteenaloilta. Lisäksi yhtiö koordinoi Helsingin yliopiston koulutusvientiä. Se palvelee erityisesti akateemisia aikuisopiskelijoita sekä julkisen sektorin ja elinkeinoelämän organisaatioita. HY+:n toimitusjohtajana toimii Kimmo Kärpijoki. Ennen häntä johtajana ovat toimineet mm. Marjaana Suutarinen, Pirjo Hiidenmaa ja Kauko Hämäläinen. ==Helsingin yliopiston koulutus- ja kehittämispalveluiden historiaa== Helsingin yliopiston koulutus- ja kehittämispalvelut – tuolloin organisaation nimi oli Palmenia – täytti 30 vuotta syksyllä 2009. Sen juuret ovat työllisyyskursseissa, joita alettiin järjestää akateemisen tutkinnon suorittaneille ja muille erityiskoulutetuille 1970-luvun loppupuolella. Tuolloin yliopistojen aikuiskoulutustoiminta otti ensiaskeleitaan. Helsingin yliopiston konsistorissa tosin epäiltiin, ettei työllisyyskoulutuksen antaminen ole sopivaa yliopiston arvolle. Silloinen rehtori Ernst Palmén kuitenkin totesi, ettei työttömyyden vähentäminen ole kenellekään häpeäksi, ei edes Helsingin yliopistolle. Kansleriksi sittemmin nimitetty Palmén vahvisti Lahden tutkimus- ja koulutuskeskuksen johtosäännön syksyllä 1979. Palmenian nimi muuttui 10.6.2015. Uusi nimi on Helsingin yliopiston koulutus- ja kehittämispalvelut. Erillislaitos yhtiöitettiin 1.6.2016, jolloin viralliseksi nimeksi tuli HY+ Oy. Uusi yhtiö on Helsingin yliopiston omistama. ==Historiaa== Organisaation aiempi nimi Palmenia tulee Helsingin yliopiston kansleri Ernst Philip Palménilta (1916–1991). Ernst Palmén toimi Helsingin yliopiston matemaattis-luonnontieteellisen osaston dekaanina 1960–1969, yliopiston vararehtorina 1971–1973, rehtorina 1973–1978 ja kanslerina 1978–1983. ==Helsingin yliopiston koulutus- ja kehittämispalveluiden koulutuksia== Helsingin yliopiston koulutus- ja kehittämispalvelut suunnittelee ja toteuteuttaa vuosittain satoja täydennyskoulutuksia Helsingin yliopiston tieteenaloilta. Koulutuksiin osallistuu useita tuhansia opiskelijaoita joka vuosi. Vuonna 2015 koulutus- ja kehittämispalvelut järjesti 192 koulutusta, joihin osallistui 7 738 opiskelijaa.Meistä ==Lähteet== ==Aiheesta muualla== *Helsingin yliopiston koulutus- ja kehittämispalvelut HY+ *Helsingin yliopiston koulutus- ja kehittämispalvelut HY+ - Koulutustarjonta Luokka:Helsingin yliopisto
Stéphane Augé

Stéphane Augé (s. 6. joulukuuta 1974 Pau) on ranskalainen maantiepyöräilijä, joka kilpaili ammattilaisena vuosina 2000–2010. Hänen uransa suurimpia saavutuksia olivat Dunkerquen neljän päivän ajon voitto 2008, Cholet Pays de Loire -kilpailun voitto 2007 ja Ranskan ympäriajon vuoden 2007 mäkikilpailun johtopaikka kilpailun alkupuoliskolla. == Saavutuksia == ;2000 :Tour du Poitou Charentes et de la Vienne, etapin 5 voitto ;2001 :Tour du Poitou Charentes et de la Vienne, mäkikirikilpailun voitto ;2002 :Saksan ympäriajo, etapin 6 voitto ;2003 :Circuit de la Sarthe, mäkikirikilpailun voitto ;2004 :Vuelta Asturias, Metas Volantes -kilpailun voitto ;2005 :Dunkerquen neljän päivän ajo, mäkikirikilpailun voitto ;2006 :Tour du Limousin, etapin 3 voitto :Puolan ympäriajo, etapin 5 voitto ;2007 :GP Cholet - Pays de Loire, voitto ;2008 :Dunkerquen neljän päivän ajo, kokonaiskilpailun ja etapin 1 voitto :Saksan ympäriajo, etapin 7 voitto == Lähteet == *Stéphane Augé cyclingarchives.com- tietokannassa *Stéphane Augé trap-friis.dk-tietokannassa *Profiili procyclingstats.com-sivustolla Auge, Stephane Auge, Stephane Auge, Stephane
Biotekniikan instituutti

Biotekniikan instituutti () on Helsingin yliopiston kansainvälinen tutkimuslaitos, joka sijaitsee Helsingissä Viikin kampuksella. Biotekniikan instituutin tehtävä on edistää biotieteiden perustutkimusta ihmisten ja ympäristön hyväksi. Biotekniikan instituutti perustettiin 1989 Helsingin yliopiston ja opetus- ja kulttuuriministeriön yhteishankkeena. Biotekniikan instituutti aloitti toimintansa väliaikaisissa tiloissa Pitäjänmäellä ja siirtyi Viikin biokeskukseen 1996. Vuodesta 2017 alkaen Biotekniikan instituutti on ollut osa Helsinki Institute of Life Science (HiLIFE) -yksikköä. Instituutin johtaja on professori Juha Huiskonen, joka aloitti tehtävässä syyskuussa 2020. Tätä ennen instituutin johtajina ovat toimineet Mart Saarma (1990–2008), Tomi Mäkelä (2009–2015), Howy Jacobs (2015–2017) ja Olli Silvennoinen (2018–2019). Silvennoinen jätti Biotekniikan instituutin johtajan toimen siirtyessään HiLIFE-yksikön johtajaksi. Biotekniikan instituutin perustamisvaiheessa virkaa toimittavana johtajana toimi Helge Gyllenberg (1989–1990). Virkaa toimittavina johtajina ovat toimineet myös Irma Thesleff (2009) ja Marja Mikkola (2019–2020). ==Lähteet== ==Aiheesta muualla== *Biotekniikan instituutin verkkosivut *Helsinki Institute of Life Science (HiLIFE) Luokka:Helsingin yliopisto Luokka:Suomen tutkimuslaitokset Luokka:Viikki
Christian Tourret

Christian Tourret (s. 20. syyskuuta 1946 Meudon-la-Forêt, Hauts-de-Seine, Ranska) on entinen ranskalainen yleisurheilija, jonka päälaji oli pituushyppy. Tourret sijoittui Ateenan EM-kilpailuissa 1969 pituushypyssä kolmesta ranskalaisesta heikoimpana yhdeksänneksi tuloksella 782 cm. Hän sijoittui yhdeksänneksi myös Helsingin EM-kilpailuissa 1971 tuloksella 774 cm; karsinnassa hän hyppäsi tuloksen 782 cm. Münchenin 1972 olympialaisissa Tourret sai karsinnassa tuloksen 755 cm eikä selviytynyt loppukilpailuun. Sisäratojen EM-kilpailuissa hän sijoittui yhdeksänneksi tuloksella 766 cm Wienin kisoissa 1970. Ranskan mestaruuden 180-senttinen ja 70-kiloinen Tourret voitti vuonna 1970. Samana vuonna hän teki uransa pisimmän hypyn 809 cm, joka jäi seitsemän senttimetriä Jacques Panin nimissä olleesta Ranskan ennätyksestä. ==Henkilökohtaiset ennätykset== * Pituushyppy: 809 cm (1970) * Kolmiloikka: 15,07 m (1971) * 100 metrin juoksu: 10,4 s (1970) * 200 metrin juoksu: 21,8 s (1968) ==Lähteet== * Luokka:Ranskalaiset pituushyppääjät Luokka:Vuonna 1946 syntyneet Luokka:Elävät henkilöt
Hymn to Life

Hymn to Life on kitaristi Timo Tolkin toinen sooloalbumi. Se julkaistiin 6. toukokuuta 2002. Tolkin ohella albumilla kuullaan vierailevia laulajia Michael Kiske ja Sharon den Adel. Albumi ylsi Suomen virallisen listan sijalle 38. == Kappaleet == Kaikki kappaleet säveltänyt ja sanoittanut Timo Tolkki. # # # # # # # # # # # # == Kokoonpano == * Timo Tolkki – laulu, kitara, basso, koskettimet * Anssi Nykänen – rummut * Mika Ervaskari – piano, koskettimet * Michael Kiske – laulu kappaleessa ”Key to the Universe” * Sharon den Adel – laulu kappaleessa ”Are You the One?” == Arviot == * Blabbermouth: 5/10Blabbermouth * Soundi: Soundi == Lähteet == Luokka:Timo Tolkin albumit Luokka:Vuoden 2002 albumit
Émile Maggi

Emile Maggi (12. maaliskuuta 1908 Tucquégnieux, Meurthe-et-Moselle, Ranska – 19. huhtikuuta 1986) oli ranskalainen kilpakävelijä, joka saavutti Euroopan- mestaruuskilpailuissa kaksi mitalia. Maggi edusti Ranskaa 10 000 metrin kävelyssä neljissä arvokilpailuissa. Oslon EM-kilpailuissa 1946 hän saavutti pronssia ajalla 48.10,4. Lontoon 1948 olympialaisissa hän sijoittui kuudenneksi ajalla 47.02,8. Alkuerissä hän käveli ajan 45.44,2. Brysselin EM- kilpailuissa 1950 hän saavutti hopeaa ajalla 46.16,8 häviten 15 sekuntia sveitsiläiselle Fritz Schwabille. Helsingin 1952 olympialaisissa Maggi sijoittui seitsemänneksi ajalla 46.08,0. Maggi voitti Ranskan mestaruuden 10 000 metrin kävelyssä vuosina 1941 ja 1946–1950 sekä 50 kilometrin kävelyssä vuosina 1953 ja 1955. Hän käveli eri matkoilla useita Ranskan ennätyksiä. ==Henkilökohtaiset ennätykset== * 10 000 metrin kävely: 45.10,8 (1948) * Tunnin kävely: 13 070,8 m (1948) * 20 000 metrin kävely: 1.35.26,4 (1951) * Kahden tunnin kävely: 24 731 m (1947) * 30 000 metrin kävely: 2.29.42,8 (1947) * 50 kilometrin kävely: 4.43.16 ==Lähteet== * Luokka:Ranskalaiset kävelijät Luokka:Vuonna 1908 syntyneet Luokka:Vuonna 1986 kuolleet
Hoya

Hoya on japanilainen teollisuusyritys. on perustettu vuonna 1941 ja se on alusta alkaen erikoistunut optisen lasin valmistamiseen. Nykyisin Hoya on maailman suurin optisen lasin valmistaja. Yritysostojen myötä tuotevalikoima on laajentunut lasimateriaalin valmistamisesta myös lopputuotteiksi, kuten kamerat, linssit ja muut kuvauslaitteet. Hoya valmistaa mm. seuraavia tuotteita eri tuotemerkkien alla: *Elektroniikkateollisuus: valomaskit puolijohdeteollisuudelle ja nestekidenäyttöihin, lasikiekot kovelyihin, laseroptiikka ja optiset linssit. *Optikkotuotteet: silmälasisangat, silmälasilinssit ja piilolinssit. *Lääketieteelliset tuotteet: luuproteesit, tähystimet, sairaalatarvikkeet ja lääketieteelliset kuvauslaitteet. *Valokuvaus: digitaalikamerat, valokuvausobjektiivit ja tarvikkeet, suotimet ja valvontakamerat. Lisäksi tuotevalikoimaan kuuluvat mm. pöytäkristallit ja järjestelmien suunnittelu. Hoyan tuotemerkkejä ovat muun muassa Hoyalux iD (silmälasit) ja Pentax (digitaalikamerat ja objektiivit). == Aiheesta muualla == * Hoya:n kotisivut Luokka:Japanilaiset pörssiyhtiöt Luokka:Japanilaiset teollisuusyritykset Luokka:Valokuvausalan tuotemerkit
Solusitkos

Solusitkos eli synsytium () on monia tumia sisältävä jättisolu. Monitumaisuus johtuu siitä, että tuman jakautuessa solulima ei jakaudu.MOT Lääketiede 2.0 s.v. synsytium Esimerkkejä: *synsytiotrofoblasti, istukan osa *poikkijuovainen lihassyy == Lähteet == Luokka:Solut
András Keve-Kleiner

András Keve-Kleiner (10. marraskuuta 1909 Budapest – 30. maaliskuuta 1984) oli unkarilainen lintutieteilijä. András Keve-Kleinerin sukunimi oli alun perin saksalainen Kleiner. Hänen kerrotaan muuttaneen nimensä 1942 turvallisuussyistä, koska toisen maailmansodan aikaisessa Unkarissa saksalainen nimi saattoi olla vaaraksi. Myöhemmin hän lyhensi sukunimensä Keveksi. Kleiner vieraili jo koululaisena Budapestin lintutieteellisessä instituutissa. Vuonna 1930 hän piti Padovan eläintieteellisessä kongressissa esitelmän. Vuodesta 1934 alkaen hän työskenteli lintutieteellisessä instituutissa osa-aikaisena ammattilaisena. Samana vuonna hän luennoi Oxfordissa 8. kansainvälisessä ornitologian kongressissa. Vuonna 1935 Kleiner väitteli filosofian tohtoriksi. Vuonna 1939 hän sai assistentin viran instituutissa. Keve-Kleiner osallistui toiseen maailmansotaan 1944–1945. Häntä kutsuttiin yksityisdosentiksi 1946, ja 1948–1949 hän toimi maatalousmuseon johtajana. Keve-Kleiner nimesi linnuista ainakin närhen (Garrulus glandarius) alalajin ferdinandi 1944.Zoonomen == Lähteet == * Egon Schmidt: Muistokirjoitus ===Viitteet=== Luokka:Unkarilaiset ornitologit Luokka:Vuonna 1909 syntyneet Luokka:Vuonna 1984 kuolleet
Karkaus

Karkaus on kylä Mikkelin Suomenniemen pitäjässä Etelä-Savossa. Kylä sijaitsee Suomenniemen koillisosassa. Kylästä on linnuntietä noin 14–15 kilometriä Ristiinaan ja 35 kilometriä Mikkelin keskustaan, jotka ovat kylästä pohjoiseen. Ennen kuntaliitosta Mikkeliin vuoden 2013 alussa, Suomenniemi oli kunta Etelä-Karjalassa. Vuonna 2006 kylän aktiivisuus palkittiin Vuoden eteläkarjalainen kylä -tunnustuksella. Kylällä toimii Karkaus-Sydänmaan kyläyhdistys. ==Lähteet== ==Aiheesta muualla== * Suomenniemi: Kyläyhdistykset (suomenniemi.fi) Luokka:Mikkelin kylät Luokka:Vuoden eteläkarjalaiset kylät Luokka:Suomenniemi
Tiina Lehikoinen

Tiina Lehikoinen (s. 18. elokuuta 1982 Juuka) on suomalainen kirjailija ja kuvataiteilija. Lehikoinen valmistui filosofian maisteriksi Turun yliopiston taiteiden tutkimuksen laitokselta vuonna 2008. Hän on myös taiteiden maisteri Helsingin yliopistosta. Lehikoisen esikoisteos, aforismikokoelma Sitruunalumilyhtyjä (2008), valittiin Vuoden aforismikirjaksi. Runokokoelma Samaan aikaan toisaalla (2013) oli Tiiliskivi-palkintoehdokas ja runoteos Multa (2016) Tanssiva karhu -palkintoehdokas. Lehikoisen runoja on julkaistu useissa antologioissa. Lisäksi hän on kirjoittanut runouteen liittyviä esseitä ja artikkeleja eri julkaisuihin. Vuosina 2013–2015 Lehikoinen toimi kulttuurilehti Tuli & Savun päätoimittajana yhdessä Jouni Teittisen kanssa. Hän on myös päätoimittanut Osuuskunta Poesian julkaisemaa Noesis-verkkolehteä. Lehikoinen asuu Nokian Siurossa. Hänen puolisonsa on sarjakuvataiteilija Tommi Musturi. ==Julkaisut== ;Novellikokoelmat * * ;Runokokoelmat * Sitruunalumilyhtyjä, ntamo, 2008 * Turvalliset veistokset, ntamo, 2009 * Isoympyräkatu, Poesia, 2011 * Samaan aikaan toisaalla, Poesia, 2013 * Multa, Poesia, 2016 * * ;Romaanit * ;Toimitetut teokset * Ikuinen kertosäe — Tuli&Savu; juhlakirja, toim. Tiina Lehikoinen & Marko Niemi. Nihil Interit ry, 2015. * Muodonmuutoksia? toim. Sirpa Kyyrönen & Tiina Lehikoinen. Nihil Interit ry, 2013. * Tekstitaide, toim. Tiina Lehikoinen & Jouni Teittinen. Nihil Interit ry, 2012. ==Lähteet== Luokka:Suomalaiset kirjailijat Luokka:Vuonna 1982 syntyneet Luokka:Elävät henkilöt
Kesävainaja

Kesävainaja on Viikatteen kahdeksas EP-levy, joka julkaistiin 13. toukokuuta 2009. Kesävainaja-EP:n lisäksi mukana on kesän 2008 festivaaleilla äänitetty Vaiennut soitto-live-EP, joka sisältää alkuperäisen, vuonna 1998 ilmestyneen ”Vaiennut soitto”-EP:n kaikki kappaleet live-versioina. Kappaleet äänitettiin äänitysautoa apuna käyttäen ja live-äänen jälkikäsittely tehtiin SonicImage -studiolla Kouvolassa helmikuussa 2009. Kesävainaja-EP:n kappale ”Aaveissa vainko olet mun” ilmestyi myöhemmin Viikatteen albumilla Kuu kaakon yllä. Albumi nousi suoraan Suomen virallisen singlelistan sijalle 1. == Kappaleet == Sävellykset ja sanoitukset Kaarle Viikate, ellei toisin mainita. Sovitukset Viikate ja Miitri Aaltonen. Kesävainaja-EP # # # # Vaiennut soitto-live # * # # # == Kokoonpano == * Arvo Viikate – kitarat, taustalaulu * Ervo Viikate – basso, taustalaulu, kosketinsoittimet * Kaarle Viikate – laulu, kitarat * Simeoni Viikate – lyömäsoittimet Vierailijat * Punasilmäarmeijan kuoro ja Miitri Aaltonen – taustalaulu kappaleilla ”Tanssi” ja ”Aaveissa vainko olet mun” Muut henkilöt * Miitri Aaltonen – äänitys ja miksaus * Mika Jussila – masterointi * Janne Peltonen – kannet * Colin Brough – kannen kuva * J-J Nippala – livekappaleiden äänitys == Arvostelut == * Imperiumi.net: Imperiumi.net == Lähteet == * viikate.com === Viitteet === == Aiheesta muualla == * * Luokka:Vuoden 2009 EP:t Luokka:Viikatteen EP:t Luokka:Miitri Aaltosen tuottamat albumit
Koivukallio

Koivukallio on Ylivieskan kaupungissa Toivonpuiston kaupunginosaan kuuluva alue. Se sijaitsee kantatien 86 itäpuolella, noin 2 kilometrin päässä kaupungin keskustasta. ==Lähteet== Luokka:Ylivieskan kaupunginosat
Pohjois-Irlannin pääministeri

Pohjois-Irlannin pääministeri ja varapääministeri () ovat Pohjois-Irlannin hallituksen johtajat, jotka ovat nimikkeistään huolimatta yhdenvertaisessa asemassa. Virat luotiin vuonna 1999. Aiemmat pääministerit toimivat ennen Pitkänperjantain sopimukseen perustuneita lakimuutoksia. Tammikuusta 2024 lähtien pääministerinä on toiminut Sinn Féinin Michelle O'Neill ja varapääministerinä DUP:n Emma Little-Pengelly. Astuessaan virkaan O'Neillistä tuli Pohjois-Irlannin ensimmäinen nationalistista puoluetta edustava pääministeri. 2000-luvun aikana Pohjois-Irlanti useaan otteeseen ollut vailla toimivaa hallitusta. Tällöin pääministerin ja varapääministerin virat ovat olleet täyttämättä. ==Pohjois-Irlannin pääministerit== Pohjois-Irlannin pääministerit Nimi Puolue Astui virkaan Erosi virasta James Craig UUP 1921 1940 Basil Brooke UUP 1943 1963 Terence O’Neill UUP 1963 23. huhtikuuta 1969 James Chichester-Clark UUP 1. toukokuuta 1969 20. maaliskuuta 1971 Brian Faulkner UUP 23. maaliskuuta 1971 28. toukokuuta 1974 David Trimble UUP 2. joulukuuta 1999 11. helmikuuta 2000 Virka täyttämättä David Trimble UUP 30. toukokuuta 2000 30. kesäkuuta 2001 Reg Empey (vt.) 1. heinäkuuta 2001 6. marraskuuta 2001 David Trimble 6. marraskuuta 2001 14. lokakuuta 2002 Virka täyttämättä Ian Paisley DUP 8. toukokuuta 2007 5. kesäkuuta 2008 Peter Robinson 5. kesäkuuta 2008 10. syyskuuta 2015 Arlene Foster 11. tammikuuta 2016 9. tammikuuta 2017 (erosi) Virka täyttämättä Arlene Foster DUP 11. tammikuuta 2020 14. kesäkuuta 2021 Paul Givan DUP 17. kesäkuuta 2021 3. helmikuuta 2022 Virka täyttämättä Michelle O’Neill SF 3. helmikuuta 2024 virassa ==Pohjois-Irlannin varapääministerit== Nimi Puolue Astui virkaan Erosi virasta Seamus Mallon SDLP 2. joulukuuta 1999 11. helmikuuta 2000 Virka täyttämättä Seamus Mallon SDLP 30. toukokuuta 2000 6. marraskuuta 2001 Mark Durkan 6. marraskuuta 2001 14. lokakuuta 2002 Virka täyttämättä Martin McGuinness SF 8. toukokuuta 2007 9. tammikuuta 2017 (erosi) Virka täyttämättä Michelle O’Neill SF 11. tammikuuta 2020 3. helmikuuta 2022 Virka täyttämättä Emma Little-Pengelly DUP 3. helmikuuta 2024 virassa == Lähteet == Pääministeri Luokka:Pohjois-Irlannin pääministerit
John McIntire

thumb|McIntire tyttärensä Hollyn kanssa televisiosarjassa Wagon Train vuonna 1963. John Herrick McIntire (27. kesäkuuta 1907 Spokane, Washington – 30. tammikuuta 1991 Pasadena, Kalifornia) oli yhdysvaltalainen näyttelijä. Hän on näytellyt muun muassa elokuvissa Asfalttiviidakko (1950), Psyko (1960) ja Honkytonk Man (1983). Hän näytteli runsaasti myös televisiossa, erityisen usein lännensarjoissa, joista mainittakoon Bonanza ja Virginialainen. Hänen viimeinen roolinsa oli menestyselokuvassa Turner ja täystuho (1989). McIntire menehtyi keuhkosyöpään ja keuhkolaajentumaan vuonna 1991. == Aiheesta muualla == * Luokka:Yhdysvaltalaiset näyttelijät Luokka:Vuonna 1907 syntyneet Luokka:Vuonna 1991 kuolleet
Wilhelm Meise

Wilhelm Meise (12. syyskuuta 1901 Essen – 24. elokuuta 2002 Hampuri) oli saksalainen lintutieteilijä. Meise opiskeli Berliinin yliopistossa 1924–1928. Hän väitteli filosofian tohtoriksi professori Erwin Stresemannin johdolla variksen ja nokivariksen esiintymisestä ja niiden risteytymisestä. Hän myös analysoi varpusen ja pensasvarpusen taksonomiaa ja historiaa, erityisesti niin sanotun "italianvarpusen" osalta, joka joskus katsotaan omaksi lajikseen P. italiae (BirdLife Suomi ei tunnusta lajia). Meise toimi Dresdenin luonnonhistoriallisen museon selkärankaisosaston kuraattorina vuodesta 1929 toisen maailmansodan alkamiseen saakka. Sodan päätyttyä hän vietti kolme vuotta vankileirillä Siperiassa. 1948 hän sai viran Berliinin eläinmuseosta ja 1951 hänet nimitettiin Hampurin luonnonhistoriallisen museon lintutieteen kuraattoriksi (1951–1969) ja Hampurin yliopiston professoriksi (1951–1972). Jäätyään eläkkeelle hän jatkoi tutkimustyötä vielä 30 vuotta. Vuonna 1955 Meise teki tutkimusretken Angolaan ja julkaisi seuraavina vuosina useita kirjoituksia Afrikan linnuista. Meise toimitti 47 osaa Max Schönwetterin (kuoli 1960) aloittamaan teokseen Handbuch der Oologie 1960–1992. Teos käsittää neljä osaa ja 3 666 sivua ja sen sivuilla esitellään kaikkien tunnettujen lintulajien ja -alalajien munat. Meisen mukaan maailmassa on 30 000–35 000 lintujen alalajia mutta tiede tuntee niistä vain puolet. Meise julkaisi kaikkiaan 170 kirjoitusta, pääosin linnuista, mutta myös skorpioneista, hämähäkeistä, liskoista, käärmeistä ja nilviäisistä. Hänet valittiin American Ornithologists' Unionin jäseneksi 1938. Hän avioitui 1930 ja hänellä oli kolme lasta. Meise kuoli 101-vuotiaana. Meise nimesi linnuista useita alalajeja sekä celebesinparatiisimonarkin suvun Eutrichomyias ja bougainvillenmesikon suvun Stresemannia.ITIS == Lähteet == *Muistokirjoitus (The Auk 2003) Luokka:Saksalaiset ornitologit Luokka:Vuonna 1901 syntyneet Luokka:Vuonna 2002 kuolleet
Venäjän presidentinvaali 2000

Venäjän presidentinvaali 2000 pidettiin 26. maaliskuuta 2000. Vaalit voitti silloinen pääministeri ja virkaa tekevänä presidenttinä toiminut Vladimir Putin. Boris Jeltsin oli eronnut 31. joulukuuta 1999. Virallisesti puolueista riippumattoman, FSB-taustaisen Putinin lisäksi ehdolla olivat kommunistien Gennadi Zjuganov, Jabloko-puolueen Grigori Javlinski, Amangeldy Tuleyev, äärikansallinen Vladimir Žirinovski, Konstantin Titov, Ella Pamfilova, Stanislav Govoruhin, Juri Skuratov, Aleksander Podberyozkin ja Umar Džabrailov. Näistä vain kommunistien Zjuganov sai merkittävästi ääniä, 29,21 %. Länsimielisenä pidetty Javlinski sai 5,80 %, ja muista esimerkiksi räyhäkansallinen Žirinovski 2,70 %. Putinin voitto perustui hänen rakentamaansa kuvaan tšetšeenejä vastaan taistelevana, nuorena kovaotteisena miehenä. Toisaalta Putin näkyi vaalien alla tiedotusvälineissä muita useammin. Monet tarkkailijat pitivät vaaleja epäreiluna, koska eri kanavat suosivat omia ehdokkaitaan, eikä kaikilla ehdokkailla ollut yhtä hyvin mahdollisuuksia päästä tiedotusvälineisiin. Vuoden 1998 tienoilla kaavailtiin tulevaksi presidentiksi esimerkiksi Moskovan pormestari Juri Lužkovia tai Jevgeni Primakovia. Jeltsin erotti Primakovin peläten hänen tulevan itseään suositummaksi, Primakov kieltäytyi myös vastustamasta kommunistiministereitä, jotka pyrkivät erottamaan Jeltsinin. Juri Lužkovin mahdollisuudet heikkenivät, kun Putin nousi pääministeriksi. Suurliikemiesten halu tukea Lužkovia heikkeni, ja he asettuivat mediakoneistoineen Putinin taakse. == Tulos == Ehdokas Puolue Äänet Ääniosuus Vladimir Putin Sitoutumaton 39 740 467 53,4 % Gennadi Zjuganov Kommunistit 21 928 468 29,5 % Grigori Javlinski Jabloko 4 351 450 5,9 % Aman Tuleyev Sitoutumaton 2 217 364 3,0 % Vladimir Žirinovski Liberaalit 2 026 509 2,7 % Konstantin Titov Sitoutumaton 1 107 269 1,5 % Ella Pamfilova 758 967 1,0 % Stanislav Govoruhin Sitoutumaton 328 723 0,4 % Juri Skuratov Sitoutumaton 319 189 0,4 % Aleksei Podberezkin 98 177 0,1 % Umar Džabrailov Sitoutumaton 78 498 0,1 % Koko maan äänestysprosentti 109 372 043 68,6 % ==Aiheesta muualla== *Federal Law «On the Election of the President of the Russian Federation» *Official results (in Russian) *Results in English *Hesli, Vicki L. & William M. Reisinger (2003). The 1999-2000 Elections in Russia: Their Impact and Legacy. Cambridge: Cambridge University Press. ISBN 0521816769 ::reviewed by Luke March in: Slavic Review 63.4 (Winter 2004), 897-898. *OSCE final report on the presidential election in the Russian Federation, 26 March 2000 *Ad hoc Committee to observe the Russian presidential election (26 March 2000) PACE Report. April 3, 2000. *Electoral Geography. Russia, Presidential Elections, 2000. *Vladimir Pribylovsky ja Yuriy Felshtinsky: The Operation "Successor" ==Lähteet== Luokka:Vuoden 2000 vaalit 2000
Archaeplastida

Archaeplastida tai Primoplantae on vuonna 2005 kuvattu aitotumaisten taksoni, johon on sisällytetty kasvikunta (vihreät kasvit), punalevät ja glaukofyytit. Kaikilla näillä ryhmillä on soluissaan kaksikalvoiset viherhiukkaset, minkä vuoksi otaksutaan, että nämä saivat viherhiukkaset suoraan endosymbionttisista syanobakteereista. Oletus siitä, että nämä kolme olisivat ainoat eliöryhmät, jotka saivat viherhiukkaset suoraan primäärisen endosymbioosin tuloksena, on kuitenkin vailla vahvistusta. Muilla eliöryhmillä, joilla on viherhiukkasia (esimerkiksi Chromalveolata-kunta), viherhiukkasten ympärillä on kolme tai neljä kalvoa. Tämä johtuu moninkertaisesta (sekundaarisesta) endosymbioosista. Päätodisteet oletukselle siitä, että Archaeplastida olisi monofyleettinen eli samasta kantamuodosta kehittynyt ryhmä, on saatu geneettisillä tutkimuksilla, joiden perusteella vaikuttaa siltä, että Archaeplastida-ryhmän viherhiukkasilla olisi ammoin ollut yhteinen kantamuoto. Laajassa merkityksessä Archaeplastida-ryhmän voidaan ymmärtää tarkoittavan koko kasvikuntaa (ns. Plantae sensu lato). Tällöin punalevät, vihreät kasvit ja glaukofyytit olisivat alakuntatason taksoneita. Toisaalta vanhimman ja ahtaimman tulkinnan mukaan kasveiksi on luettu vain versokasvit (Embryophyta, ns. Plantae sensu stricto), ja välimuodon tulkinnan mukaan vihreät kasvit (Chlorobionta/Chloroplastida/Viridiplantae) eli versokasvit ja viherlevät. Luokittelu tämän suhteen ei ole vakiintunut. == Polveutuminen == == Lähteet == * * G. W. Saunders & M. H. Hommersand (2004). "Assessing red algal supraordinal diversity and taxonomy in the context of contemporary systematic data". American Journal of Botany 91: 1494–1507. http://dx.doi.org/10.3732/ajb.91.10.1494 * Jeffrey D. Palmer, Douglas E. Soltis and Mark W. Chase (2004). "The plant tree of life: an overview and some points of view". American Journal of Botany 91: 1437–1445. http://dx.doi.org/10.3732/ajb.91.10.1437 Luokka:Eliöt Luokka:Kasvitaksonomia Luokka:Punalevät
MilkyWay@home

MilkyWay@home on BOINCin alustalla suoritettava hajautetun laskennan ohjelma, joka pyrkii mallintamaan Linnunradan kehitystä ja rakennetta. Projekti on toiminut vuodesta 2007. Projektin ensisijainen tavoite on tutkia tähtienvälistä avaruutta ja toissijainen tavoite on kehittää ja optimoida algoritmejä hajautettuun laskentaan. Projekti osaa hyödyntää CUDA- ja OpenCL ohjelmistoa. Projektissa oli aikaisemmin saatavilla yksityishenkilön tekemä ohjelma, jonka avulla laskentaa voitiin suorittaa ATIn näytönohjainten Shader- yksiköillä. OpenCl alustaan siirryttäessä yksityishenkilö lopetti tukemisen. Projektin saaman lisääntyneen laskentamäärän vuoksi sen palvelimilla on ollut ruuhkaa ja palvelin on kaatunut useita kertoja ==Katso myös== * SETI@home == Lähteet == == Aiheesta muualla == * MilkyWay@home * ohjelma zslip.comissa Luokka:Avaruus Luokka:Hajautetut järjestelmät
Tartu Ülikool/Rock

Tartu Ülikool/Rock (Tarton yliopisto/Rock) on virolainen koripalloseura. Tartu Rock on vanhin edelleen koripalloa pelaava virolaisjoukkue. Se liittyi SEB Korvpalli Meistriliigaan heti sen perustamisen yhteydessä vuonna 1944. 1950-luvulla seura voitti Viron sosialistinen neuvostotasavallan mestaruuden viisi kertaa peräkkäin. Rock voitti myös kausien 2006–2008 Viron mestaruuden. == Aiheesta muualla == * Epävirallinen kotisivu * Rock EuroChallengen virallisilla sivuilla Luokka:Tarton urheilu Luokka:Virolaiset koripalloseurat
Jääkiekon nuorten maailmanmestaruuskilpailut 1998

Jääkiekon nuorten maailmanmestaruuskilpailut 1998 järjestettiin Suomessa Hämeenlinnassa ja Helsingissä Hartwall Areenalla. Kisaisäntä Suomi voitti Hannu Kapasen valmennuksessa maailmanmestaruuden Venäjää vastaan käydyssä loppuottelussa 2–1. Voittomaalin teki jatkoajalla Niklas Hagman. Voittomaalin syötti Olli Jokinen ja Eero Somervuori. Sveitsi voitti pronssiottelussa Tšekin lopputuloksin 4–3 rangaistuslaukauskilpailun päätteeksi. Pronssimitali on Sveitsin toistaiseksi ainoa mitali nuorten mm-kisoista. Ottelutapahtuma järjestettiin 25. joulukuuta 1997–3. tammikuuta 1998. Yllätyksellisesti Kanadan kahdeksan vuoden menestysputki katkesi sen sijoittuessa kahdeksanneksi. Historiallisen yllätyksellinen oli sen tappio Kazakstanille 3–6. Suomalaisista All-Star-joukkueeseen pääsivät Olli Jokinen ja Eero Somervuori. ==Alkusarja== ===A-lohko=== Joukkue O V H T TM PM P 4 3 0 1 17 10 7 4 2 1 1 16 12 5 4 2 2 0 16 6 4 4 2 2 0 9 7 4 4 0 4 0 1 24 0 ===B-lohko=== Joukkue O V H T TM PM P 4 3 0 1 22 6 7 4 2 1 1 17 5 5 4 2 2 0 17 12 4 4 1 3 0 8 30 2 4 1 3 0 8 30 2 ==Putoamiskierros== Joukkue O V H T TM PM P 2 2 0 0 17 3 4 2 0 2 0 3 17 0 == Sijoituspelit == === Sijoitusottelut sijoista 5-8 === === Sijoitusottelu 7. sijasta === === Sijoitusottelu 5. sijasta === ==Pudotuspelit== ===Puolivälierät=== ===Välierät=== ===Pronssiottelu=== ===Loppuottelu=== ==Lopputulokset== MM-taso Sija Joukkue 4\. 5\. 6\. 7\. 8\. 9\. 10\. B-sarja Sija Joukkue 11\. 12\. 13\. 14\. 15\. 16\. 17\. 18\. C-sarja Sija Joukkue 19\. 20\. 21\. 22\. 23\. 24\. 25\. 26\. D-sarja Sija Joukkue 27\. 28\. 29\. 30\. 31\. 32\. 33\. 34\. ==Tilastot== ===Turnauksen pistepörssi=== Pelaaja O M S P Jeff Farkas 7 6 4 10 Olli Jokinen 7 4 6 10 Eero Somervuori 7 3 6 9 Ladislav Nagy 6 6 2 8 Brian Gionta 7 5 3 8 Timo Vertala 7 4 4 8 Marián Hossa 6 4 4 8 Marcus Nilson 7 3 5 8 Andrej Podkonický 6 3 5 8 Maksim Balmotšnyh 7 2 6 8 http://www.quanthockey.com/wjc-u20/en/seasons/1998-wjc-u20-players-stats.html ==Palkinnot== === IIHF:n valitsemat turnauksen parhaat pelaajat === *Maalivahti: David Aebischer *Puolustaja: Pavel Skrbek *Hyökkääjä: Olli Jokinen ===All-Star-joukkue=== *Maalivahti: David Aebischer *Puolustajat: Pierre Hedin, Andrei Markov *Hyökkääjät: Maksim Balmotšnyh, Olli Jokinen, Eero Somervuori == Katso myös == * Suomi jääkiekon nuorten maailmanmestaruuskilpailuissa 1998 * Jääkiekko talviolympialaisissa 1998 * Jääkiekon maailmanmestaruuskilpailut 1998 ==Lähteet== * * TSN:n artikkeli turnauksesta * Turnaus Hockey Canadan sivuilla * Passionhockey.com: IIHF U20 1998 * Hockeyarchives: IIHF U20 1998 * hokej.snt.cz - U20 1998 * Turnaus Hockey Canadan sivuilla ===Viitteet=== 1998 Luokka:Vuoden 1998 jääkiekko Luokka:Suomen jääkiekko Luokka:Helsingin urheilutapahtumat Luokka:Hämeenlinnan urheilutapahtumat
Kaijapallokala

Kaijapallokala (Colomesus psittacus, entinen papukaijapallokala) on murtovedessä elävä melko suurikokoinen pallokalalaji. == Koko ja ulkonäkö == Kaijapallokala muistuttaa väritykseltään kimalaispallokalaa, mutta on aikuisena lähes kaksi kertaa sen kokoinen. Se voi kasvaa 30 cm pitkäksi. Sen vatsapuoli on valkea, selkäpuoli kelta-tummaraitainen. Raidoitus ja vartalonmuoto muistuttavat kimalaista. == Alkuperä == Kaijapallokaloja elää luonnossa Atlantin länsiosassa Parianlahdelta Amazonille. Se elää jokisuiden murtovedessä ja läheisillä matalikoilla. == Käyttäytyminen == Kaijapallokalat elävät yksin tai korkeintaan muutaman kalan ryhminä.EOL Kaijapallokaloja pidetään murtovesiakvaarioissa, mutta niiden hampaiden kasvaminen liian pitkäksi saattaa tuottaa ongelmia.Study reveals Colomesus puffer diet Practical Fishkeeping == Vesiolot ja ravinto == Kaijapallokala syö simpukoita ja rapuja. == Lähteet == == Aiheesta muualla == *Puffernet Luokka:Pallokalat
QantasLink

QantasLink on australialaisen Qantas-lentoyhtiön aputoiminimi, jota yhtiö käyttää alueellisessa ja syöttöliikenteessä. QantasLinkin lentoja operoivat Qantasin tytäryhtiöt Eastern Australia Airlines, Network Aviation ja Sunstate Airlines sekä ostopalveluna Cobham Aviation. Kaikki koneet on maalattu Qantasin väreihin. __TOC__ == Laivasto == Laivaston keski-ikä kesäkuussa 2024 on 19,6 vuotta. QantasLinkin laivasto Konetyyppi Lukumäärä Tilauksia Huomautuksia Airbus A220-300 2 27 Airbus A319-100 2 3 Airbus A320-200 15 — Boeing 717-200 7 — De Havilland Canada Dash 8-200 3 — De Havilland Canada Dash 8-300 16 — De Havilland Canada Dash 8-Q400 31 — Embraer 190 21 — Fokker 100 16 — Yhteensä 113 30 == Kohteet == QantasLinkin Eastern Australia Airlinesin operoimat kohteet:''' **Australian Pääkaupunkiterritorio **Canberra **Uusi Etelä-Wales **Albury **Armidale **Coffs Harbour **Dubbo **Lord Howe Island **Moree **Narrabri **Port Macquarie **Sydney Solmukohta **Tamworth **Wagga Wagga **Tasmania **Devonport **Launceston **Victoria **Melbourne Solmukohta **Mildura **Mount Hotham Kausittainen *QantasLinkin Sunstate Airlinesin operoimat kohteet: **Australian Pääkaupunkiterritorio **Canberra Solmukohta **Uusi Etelä-Wales **Lord Howe Island **Newcastle **Sydney **Queensland **Barcaldine **Biloela **Blackall **Blackwater **Brisbane Solmukohta **Bundaberg **Cairns Solmukohta **Charleville **Emerald **Gladstone **Hamilton Island **Hervey Bay **Horn Island **Longreach **Mackay **Rockhampton **Roma **Townsville **Weipa *QantasLinkin National Jetin operoimat kohteet: **Pohjoisterritorio **Alice Springs **Ayers Rock/Uluru **Darwin Solmukohta **Gove Peninsula **Queensland **Cairns Solmukohta **Etelä-Australia **Adelaide **Länsi-Australia **Broome **Kalgoorlie **Karratha **Newman **Paradurdoo **Perth Solmukohta == Lähteet == == Aiheesta muualla == *QantasLink Official Info Luokka:Qantas Luokka:Australialaiset lentoyhtiöt
Ruukinkoulu

Ruukinkoulu on vuonna 2003 valmistunut koulurakennus Juankoskella Kuopiossa. Päivisin Ruukinkoulussa opiskelevat Juankosken koulun (entinen yläaste) ja Juankosken lukion oppilaat sekä yksi Juantehtaan koulun ryhmä. Lisäksi rakennus on Kuopion kansalaisopiston ja Kuopion konservatorion käytössä. == Rakennus == Ruukinkoulussa on moderni arkkitehtuuri. Vieraat ovat erityisesti kiitelleet tehokasta tilankäyttöä ja koulun värimaailmaa. Koulu valmistui paalutetun perustuksen varaan ja on kaksikerroksinen. Koulu on kaksikerroksinen. Koulun sydän on Agora -niminen ruokasali, mikä on Juankosken ”ykköspaikka” konserteille. Erityisesti akustisissa esityksissä salin akustiikka palvelee hyvin.Alakerrassa on "tavallisten" luokkien lisäksi puukäsityöluokka, liikuntasali, luokkatiloja sekä Agora (ruokasali, juhlasali), jota käyttävät kaikki koulut. Yläkerrassa ovat luonnontieteen luokat sekä lukion tilat. Koulurakennus maksoi noin 7 M€. Ruukinkoulun rakennushanke oli Juankosken kaupungin historian suurin rakennushanke. Hanke rahoitettiin valtion rahoituksella ja Juankosken kaupungin omarahoituksella. Rakennuksen suunnittelivat Qvim Arkkitehdit (Rainer Qvick ja Pertti Vehreävesa). Koululle ostettiin joitakin Vehreävesan maalaamia värikkäitä tauluja. Uuden koulurakennuksen nimi kirjoitettiin yhdyssanana, koska Ruukki- nimisellä paikkakunnalla oli jo olemassa Ruukin koulu. Vuoden 2011 keväällä lukion puolen pääsisäänkäynnin katos romahti. Katoksen päälle oli kertynyt suuri määrä lunta, joka oli aiheuttanut tukijalan pettämisen. Henkilövahingoilta kuitenkin säästyttiin. Uusi katos rakennettiin tukevien metallipilarien varaan. == Lähteet == == Aiheesta muualla == * Juankosken koulun kotisivut * Juankosken lukion kotisivut Luokka:Juankosken rakennukset ja rakennelmat Luokka:Kuopion oppilaitokset Luokka:Juankoski (kaupunginosa)
Pantteripallokala

__NOTOC__ Pantteripallokala (Tetraodon nigroviridis) on värikäs kaakkoisaasialainen pallokalalaji. Sitä on vaikea erottaa kongonpallokalasta ja viherpallokalasta. == Koko ja ulkonäkö == Pantteripallokala voi kasvaa 15 cm pitkäksi. Sillä on valkea vatsapuoli, ja selkäpuolella kellanvihreällä pohjalla tummia pilkkuja. Sen vartalo on kömpelön kulmikas; viherpallokala on sitä virtaviivaisempi. == Alkuperä == Pantteripallokaloja tavataan luonnossa Aasiassa Sri Lankan ympäristöstä Indonesiaan ja Pohjois-Kiinaan. Se elää aikuisena joissa, puroissa ja tulva-altaissa. == Käyttäytyminen ja lisääntyminen== Pantteripallokala on melko aggressiivinen kala. == Vesiolot ja ravinto == Pantteripallokala kutee murtovedessä. Sitä voi pitää akvaariossa vähän aikaa makeassa vedessä, mutta kasvaessaan sen pitää päästä murtoveteen. Meriveteenkään pantteripallokalaa ei tule päästää.The Tropical Tank == Lähteet == Luokka:Akvaariokalat Luokka:Pallokalat
Pierre Jabouille

Pierre Jabouille (1875 – 14. toukokuuta 1947 Pariisi) oli ranskalainen lintutieteilijä. Jabouille toimi siviilihallinnon virkamiehenä Ranskassa, kunnes vuonna 1905 sai siirron Indokiinaan asioiden hoitajaksi. Hän työskenteli siellä 28 vuotta, toimien eri viroissa, lopulta kuvernöörinä. Hän keräsi lintuja ja nimesi yhdessä Delacourin kanssa keisarifasaanin (Lophura imperialis), ruskopääpyyn (Arborophila cambodiana) ja vietnaminnakkelin (Sitta solangiae)ITIS sekä useita alalajeja. Jäätyään eläkkeelle 1933 Jabouille asettui Clèresiin, jatkoi indokiinalaisten lintujen tutkimista ja osallistui L'Oiseaun, ranskalaisen lintutieteellisen lehden toimittamiseen. Hän kirjoitti useita tieteellisiä artikkeleita Indokiinan ja Kiinan linnuista ja osallistui joidenkin kirjojen kirjoittamiseen. Hän kuului British Ornithologists' Unioniin vuodesta 1925 lähtien. == Lähteet == * === Viitteet === Luokka:Ranskalaiset ornitologit Luokka:Vuonna 1875 syntyneet Luokka:Vuonna 1947 kuolleet
Tammisaaren maalaiskunnan vaakuna

Tammisaaren maalaiskunnan vaakuna on saanut aiheensa Tammisaaren maalaiskunnan nimestä, johon vaakunan tammenoksa viittaa. Lisäksi aihe on suorassa yhteydessä Tammisaaren kaupungin vaakunaan. Aaltokoro ja kala viittaavat sijaintiin rannikolla ja merkittävään saaristokalastukseen. Vaakunan on suunnitellut A. W. Rancken, ja se vahvistettiin käyttöön 3. maaliskuuta 1953. Vaakunan selitys on ”hopeakentässä pystyssä vihreä tammenoksa, jossa lehtiä ja alaosassa kaksi punaista terhoa; alapuolella sininen aaltokoroinen tyviö, jossa hopeinen, punavaruksinen kala”. Vaakuna muuttui epäviralliseksi kotiseutuvaakunaksi 1977 kun kunta liittyi Tammisaaren kaupunkiin. == Lähteet == * Luokka:Suomen entisten kuntien vaakunat Vaakuna
Kultapallokala

Kultapallokala (Tetraodon mbu) on afrikkalainen pallokalalaji. Se on makean veden pallokaloista suurin. == Koko ja ulkonäkö == Kultapallokala voi kasvaa lähes 70 cm pitkäksi. Se on vatsapuolelta kellanvalkea, selkäpuolelta ruskeatäpläinen. Se on normaalisti litteän laatikon muotoinen, mutta voi säikähtäessään pullistaa itsensä palloksi. == Alkuperä == Kultapallokaloja tavataan luonnossa Afrikassa Tanganjikajärven ja Kongojoen vesistöissä. == Käyttäytyminen == Nuoria kultapallokaloja pidetään joskus akvaarioissa muiden lajien joukossa, mutta ne saattavat muuttua aggressiiviseksi, ja jo niiden suuri koko ja isot hampaat tekevät niistä uhkan monelle lajille.The tropical Tank == Vesiolot ja ravinto == Kultapallokala syö simpukoita ja muita selkärangattomia sekä pieniä kaloja. Se elää keskikovassa, happamuudeltaan neutraalissa vedessä, jonka lämpötila on 24–26 °C. == Lähteet == Luokka:Pallokalat
Stig Holmqvist

Stig Johan Holmqvist (13. helmikuuta 1936 Helsinki – 6. huhtikuuta 2020 Helsinki) oli suomalainen jalkapalloilija ja jalkapallovaikuttaja. Holmqvist nousi HIFK:n kokoonpanoon 1950-luvulla sen pelatessa Suomi-sarjassa. Hän oli mukana nostamassa HIFK:n takaisin mestaruussarjaan ja voitti sen riveissä Suomen mestaruuden 1959 ja 1961. Kaudeksi 1963 Holmqvist siirtyi Suomi-sarjaan pudonneeseen Helsingin Jalkapalloklubiin. HJK nousi heti takaisin pääsarjatasolle ja voitti seuraavalla kaudella mestaruuden. Holmqvist pelasi urallaan vielä Upon Pallossa ja Tapion Hongassa. Holmqvist nousi maajoukkueeseen vuonna 1959. Hän pelasi kaikkiaan 21 maaottelua, joissa hän teki yhden maalin. Pelaajauran jälkeen Holmqvist toimi Suomen Palloliiton pääsihteerinä vuosina 1985–1989. == Lähteet == * * === Viitteet === Luokka:Suomalaiset jalkapalloilijat Luokka:Suomalaiset jalkapallovaikuttajat Luokka:Jalkapallon Suomen mestarit Luokka:Vuonna 1936 syntyneet Luokka:Vuonna 2020 kuolleet
Bad Deutsch-Altenburg

Bad Deutsch-Altenburg on kunta Itävallan itäosassa, Ala-Itävallan osavaltiossa 50 kilometriä Wienistä kaakkoon. Siellä oli vuoden 2019 arvion mukaan 1 772 asukasta. Alueella on ollut asutusta roomalaisajoista lähtien, ja sen liepeillä sijaitsee Carnuntumin arkeologinen kaivauspaikka. Kunnassa on terveyskylpylä.Bad Deutsch-Altenburg 50+ matkailusivusto == Lähteet == == Aiheesta muualla == Luokka:Ala-Itävallan kunnat
Pannonia superior

Pannonia superior (”Ylä-Pannonia”, ) oli Rooman valtakunnan provinssi, joka sijaitsi Pannoniassa nykyisten Itävallan, Unkarin, Slovenian ja Kroatian alueilla. Teoksen verkkoversio (Perseus) == Maantiede == Pannonia superiorin provinssi sijaitsi Pannoniassa Tonavan (lat. Danuvius) eteläpuolella nykyisten Itävallan, Unkarin, Slovenian ja Kroatian alueilla. Sen itäpuolella sijaitsi Pannonia inferiorin (”Ala-Pannonia”) provinssi, eteläpuolella Dalmatian provinssi, lounaispuolella Italia ja sen Venetia et Histrian alue, ja länsipuolella Noricumin provinssi. Alueen halki kulki Meripihkatieksi kutsuttu kauppareitti. Provinssin hallinnollinen keskus oli Carnuntum nykyisen Bad Deutsch-Altenburgin lähistöllä. === Kaupunkeja === Pannonia superiorin roomalaisaikaisia kaupunkeja olivat muun muassa: * Andautonia (nyk. Ščitarjevo) * Ad Flexum (nyk. Mosonmagyaróvár) * Aquae Balissae (nyk. Daruvar) * Arrabona (nyk. Győr) * Brigetio (nyk. Szőny) * Carnuntum * Jovia Botivo (nyk. Ludbreg) * Poetovio (nyk. Ptuj) * Praetorium Latovicorum (nyk. Trebnje) * Savaria (nyk. Szombathely) * Scarbantia (nyk. Sopron) * Siscia (nyk. Sisak) * Vindobona (nyk. Wien) == Historia == Pannonia superiorin alue oli aiemmin osa provinsseja Illyricum, Illyricum inferius ja Pannonia. Pannonia superiorin provinssi muodostettiin, kun keisari Trajanus jakoi noin vuonna 103/107 Pannonian provinssin kahteen osaan, jotka olivat Pannonia superior ja Pannonia inferior. Provinssien jaossa se luettiin keisarin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan. Septimius Severus toimi Pannonia superiorin kuvernöörinä ennen kuin hänestä tuli Rooman keisari vuonna 193. Caracallan aikana 211–217 Pannonia superiorin ja Inferiorin rajaa siirrettiin niin, että Pannonia inferiorista tuli aiempaa suurempi. Pannonia superiorin provinssi lakkautettiin vuonna 293, jolloin se jaettiin kahdeksi provinssiksi, jotka olivat Pannonia prima ja Savia. Näin tärkeimmät provinsseissa tapahtuneet muutokset alueella olivat: == Lähteet == == Kirjallisuutta == * == Aiheesta muualla == *